
Avaliku ürituse „Kontsert Viktor Tsoi mälestuseks“ loa taotluse rahuldamine

1. Asjaolud ja menetluse käik
MTÜ Ro-Ro Entertainment esitas Narva Linnavalitsusele avaliku ürituse loa taotluse. MTÜ Ro-Ro Entertainment kavandab läbi viia 12.08.2023-13.08.2023 avaliku ürituse „Kontsert Viktor Tsoi mälestuseks“. Ürituse raames toimub kontsert. Üritusel osalejate eeldatav arv on kuni 1000 inimest. 
1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada MTÜ Ro-Ro Entertainment taotlus avaliku ürituse „Kontsert Viktor Tsoi mälestuseks“ läbiviimseks.
3.2. Avalik üritus algab 12.08.2023 kell 17.00 ning lõpeb 13.08.2023 kell 02.00.
3.3. Avaliku ürituse toimumise kohaks on Jõe 3, Narva.
3.4. Avaliku ürituse korraldajaks on MTÜ Ro-Ro Entertainment, reg.kood 80564952, Narva linn, Tallinna mnt 42-175.
3.5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Narva Linnavalitsuse Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.



Katri Raik							                Üllar Kaljuste
Linnapea                                                                 	    	                Linnasekretär
